LATVIJAS REPUBLIKAS MINISTRU KABINETS

2012.gada \_\_ .\_\_\_\_\_\_\_ Noteikumi Nr.\_\_\_

Rīgā (prot. Nr. \_\_ \_\_.§)

**Noteikumi par saimnieciskā gada pārskata sagatavošanas kārtību**

Izdoti saskaņā ar

Likuma par budžetu un finanšu vadību

31.panta otro daļu

**I. Vispārīgie jautājumi**

1. Noteikumi nosaka kārtību, kādā Finanšu ministrija sagatavo saimnieciskā gada pārskatu (turpmāk – pārskats) un saimnieciskā gada pārskata apjomu.

2. Šie noteikumi neattiecas uz nodokļu ieņēmumu norādīšanu pārskatā saskaņā ar uzkrāšanas principu.

**II. Pārskata sagatavošana un tā saturs**

3. Pārskatu sagatavo:

3.1. norādot finanšu informāciju saskaņā ar uzkrāšanas principu;

3.2. norādot budžeta izpildes informāciju saskaņā ar naudas plūsmas principu un uzkrāšanas principu;

3.3. kā valsts un pašvaldību budžetu un Valsts kases valsts budžeta finanšu uzskaites konsolidēto pārskatu, izmantojot šādus konsolidācijas veidus:

3.3.1. summēšana – pārskatu apvienošana, summējot visus pārskatos minētos rādītājus, veidojot pārskatu kopsavilkumus;

3.3.2. savstarpējo darījumu vai atlikumu (pēc naudas plūsmas principa, pēc uzkrāšanas principa) izslēgšana, kas veikta starp konsolidācijā iesaistītajiem institucionālajiem sektoriem, veidojot pārskatu kopsavilkumus. Darījumus un atlikumus izslēdz, ievērojot mazākuma principu, tas ir, izslēdz savstarpēji ekonomiski atbilstošo pozīciju mazākās vērtības.

4. Pārskatu sagatavo, pamatojoties uz valsts un pašvaldību budžetu izpildes, kā arī valsts un pašvaldību budžetu un Valsts kases valsts budžeta (turpmāk – valsts budžeta finanšu uzskaite) datiem, kurus klasificē atbilstoši normatīvo aktu prasībām budžeta un grāmatvedības jomā.

5. Ja finanšu pārskatu posteņu (turpmāk – postenis) atzīšanā, novērtējumā, izklāstā vai norādīšanā ir būtiskas kļūdas, šo kļūdu labojumu ietver kā darījumu pārskata perioda finanšu pārskatā un pie pārskata sniedz tā skaidrojumu. Kļūda ir uzskatāma par būtisku, ja tās neatklāšana varētu ietekmēt finanšu pārskata lietotāju pieņemtos lēmumus. Būtiskums ir atkarīgs no attiecīgā posteņa lieluma un rakstura. Lai noteiktu, vai postenis vai posteņu apvienotā summa ir būtiska, novērtē posteņa raksturu un lielumu vienlaikus.

6. Kvalitatīvais raksturojums nosaka pārskatā sniegtās informācijas noderīgumu tās lietotājiem. Informācijai jābūt saprotamai, nozīmīgai, ticamai un salīdzināmai.

7. Iepriekšējā perioda salīdzināmo informāciju sniedz par visiem pārskatā iekļautajiem posteņiem. Salīdzināmo informāciju nenorāda, ja pārskatu sagatavo pirmo reizi.

8. Pārskatu sagatavo atbilstoši darbības turpināšanas principam.

9. Pārskatā atsevišķi norāda posteņus, kas ir būtiski pēc rakstura un satura.

10. Posteņu uzskaitījums un klasifikācija visos pārskata periodos ir vienāda, izņemot gadījumu, ja posteņu uzskaitījums un klasifikācijas maiņa ir paredzēta normatīvajos aktos budžeta un grāmatvedības jomā. Šādā gadījumā pārskata pielikumos norāda pārklasifikācijas raksturu, apmēru un iemeslu.

11. Pārskats ir nepārprotami identificējams, un tajā esošā informācija neatšķiras no tādas pašas informācijas citos pārskatos. Minēto informāciju norāda skaidri un, ja nepieciešams, atkārto, lai nodrošinātu tās pareizu izpratni.

12. Pārskatā iekļauti:

12.1. valsts budžeta iestāžu, no valsts budžeta daļēji finansētu atvasinātu publisku personu un budžeta nefinansētu iestāžu gada pārskatu dati;

12.2. pašvaldības budžeta iestāžu un kopīgo iestāžu (turpmāk – pašvaldību budžeta iestādes) gada pārskatu dati.

13. Apvienojot (konsolidējot) finanšu pārskatus, par pamatu ņem katras ministrijas vai centrālās valsts iestādes, vai pašvaldības iesniegto finanšu pārskatu un valsts budžeta finanšu uzskaites pārskatu.

14. Konsolidācijā iekļautos finanšu pārskatus sagatavo pēc stāvokļa uz vienu un to pašu pārskata datumu.

15. Lai sagatavotu konsolidēto finanšu pārskatu, lieto vienotu grāmatvedības kontu plānu un pamatprincipus gan ministriju un centrālo valsts iestāžu, gan pašvaldību budžetu finanšu pārskatu sagatavošanā.

16. Konsolidācija aptver visus finanšu pārskatu posteņus.

17. Apvienojot (konsolidējot) budžeta izpildes pārskatu, par pamatu ņem katras ministrijas vai centrālās valsts iestādes, vai pašvaldības iesniegto budžeta izpildes pārskatu.

18. Budžeta izpildes pārskatu konsolidē atbilstoši budžeta veidiem, apvienojot attiecīgos ieņēmumu un izdevumu posteņus. Attiecīgā budžeta veida izpildes konsolidētā pārskata sagatavošanas gaitā izslēdz transfertus, kurus viens budžeta izpildītājs ir pārskaitījis citam konsolidācijā iesaistītajam budžeta izpildītājam.

19. Pārskatu sagatavo un paraksta trijos eksemplāros (pārskata eksemplāru skaits un to identiskuma atruna attiecas tikai uz papīra formā sagatavotajiem pārskatiem):

19.1.1. viens eksemplārs – Valsts kontrolei;

19.1.2. viens eksemplārs – Ministru kabinetam;

19.1.3. viens eksemplārs – Finanšu ministrijai.

20. Pārskats sastāv no budžetu izpildes pārskata veidlapām, atbilstoši šo noteikumu 21.1.apakšpunktam, un finanšu pārskata veidlapām, atbilstoši šo noteikumu 21.2.- 21.6.apakšpunktam, un Finanšu ministrijas vadības ziņojuma par Latvijas Republikas saimnieciskā gada pārskatu par valsts budžeta izpildi un pašvaldību budžetiem (turpmāk – ziņojums), kā arī pārskata skaidrojumiem.

21. Pārskatā iekļauj šādas pārskata veidlapas saskaņā ar šo noteikumu pielikumos norādītajām formām:

21.1. pārskats par konsolidētā kopbudžeta izpildi saimnieciskajā gadā (1.pielikums) un tā pielikumi:

21.1.1. valsts konsolidētā budžeta izpilde saimnieciskajā gadā (ieskaitot ziedojumus un dāvinājumus, no valsts budžeta daļēji finansētu atvasinātu publisku personu un budžeta nefinansētu iestāžu budžeta izpildi) (2.pielikums);

21.1.2. valsts konsolidētā budžeta izpilde saimnieciskajā gadā (3.pielikums);

21.1.3. valsts budžeta ieņēmumi saimnieciskajā gadā (saskaņā ar 4.pielikuma formu);

21.1.4. valsts pamatbudžeta un valsts speciālā budžeta kopsavilkums saimnieciskajā gadā (saskaņā ar 4.pielikuma formu);

21.1.5. valsts pamatbudžeta ieņēmumi un izdevumi saimnieciskajā gadā (saskaņā ar 4.pielikuma formu);

21.1.6. valsts pamatbudžeta ieņēmumi un izdevumi pa programmām un apakšprogrammām saimnieciskajā gadā (saskaņā ar 4.pielikuma formu);

21.1.7. valsts pamatbudžeta ieņēmumi un izdevumi atbilstoši ekonomiskajām kategorijām saimnieciskajā gadā (saskaņā ar 4.pielikuma formu);

21.1.8. valsts pamatbudžeta izdevumi atbilstoši funkcionālajām kategorijām saimnieciskajā gadā (saskaņā ar 4.pielikuma formu);

21.1.9. valsts speciālā budžeta ieņēmumi un izdevumi saimnieciskajā gadā (saskaņā ar 4.pielikuma formu);

21.1.10. valsts speciālā budžeta ieņēmumi un izdevumi pa programmām un apakšprogrammām saimnieciskajā gadā (saskaņā ar 4.pielikuma formu);

21.1.11. valsts speciālā budžeta ieņēmumi un izdevumi atbilstoši ekonomiskajām kategorijām saimnieciskajā gadā (saskaņā ar 4.pielikuma formu);

21.1.12. valsts speciālā budžeta izdevumi atbilstoši funkcionālajām kategorijām saimnieciskajā gadā (saskaņā ar 4.pielikuma formu);

21.1.13. valsts budžeta ilgtermiņa saistību maksimāli pieļaujamais apjoms (5.pielikums);

21.1.14. valsts budžeta iestāžu, no valsts budžeta daļēji finansētu atvasinātu publisku personu un budžeta nefinansētu iestāžu ziedojumu un dāvinājumu ieņēmumi un izdevumi saimnieciskajā gadā (saskaņā ar 4.pielikuma formu);

21.1.15. no valsts budžeta daļēji finansētu atvasinātu publisku personu un budžeta nefinansētu iestāžu pamatdarbības ieņēmumi un izdevumi saimnieciskajā gadā (saskaņā ar 4.pielikuma formu);

21.1.16. pašvaldību konsolidētā budžeta izpilde saimnieciskajā gadā (ieskaitot ziedojumus un dāvinājumus) (6.pielikums);

21.1.17. kopsavilkums par pašvaldību pamatbudžeta izpildi saimnieciskajā gadā (saskaņā ar 4.pielikuma formu);

21.1.18. kopsavilkums par pašvaldību speciālā budžeta izpildi saimnieciskajā gadā (saskaņā ar 4.pielikuma formu);

21.1.19. kopsavilkums par pašvaldību ziedojumu un dāvinājumu izpildi saimnieciskajā gadā (saskaņā ar 4.pielikuma formu);

21.2. valsts konsolidētā grāmatvedības bilance saimnieciskā gada 31.decembrī (saskaņā ar 7.pielikuma formu) un tās pielikumi:

21.2.1. ministriju un centrālo valsts iestāžu grāmatvedības bilanču kopsavilkums saimnieciskā gada 31.decembrī (saskaņā ar 7.pielikuma formu);

21.2.2. pašvaldību budžeta iestāžu grāmatvedības bilanču kopsavilkums saimnieciskā gada 31.decembrī (saskaņā ar 7.pielikuma formu);

21.2.3. valsts budžeta finanšu uzskaites bilance saimnieciskā gada 31.decembrī (saskaņā ar 7.pielikuma formu);

21.3. valsts konsolidētais finansiālās darbības pārskats saimnieciskajā gadā (saskaņā ar 8.pielikuma formu) un tā pielikumi:

21.3.1. ministriju un centrālo valsts iestāžu finansiālās darbības pārskats saimnieciskajā gadā (saskaņā ar 8.pielikuma formu);

21.3.2. pašvaldību budžeta iestāžu finansiālās darbības pārskats saimnieciskajā gadā (saskaņā ar 8.pielikuma formu);

21.3.3. valsts budžeta finanšu uzskaites finansiālās darbības pārskats saimnieciskajā gadā (saskaņā ar 8.pielikuma formu);

21.4. valsts konsolidētais naudas plūsmas pārskats saimnieciskajā gadā (saskaņā ar 9.pielikuma formu) un tā pielikumi:

21.4.1. ministriju un centrālo valsts iestāžu naudas plūsmas pārskats saimnieciskajā gadā (saskaņā ar 9.pielikuma formu);

21.4.2. pašvaldību budžeta iestāžu naudas plūsmas pārskats saimnieciskajā gadā (saskaņā ar 9.pielikuma formu);

21.4.3. valsts budžeta finanšu uzskaites naudas plūsmas pārskats saimnieciskajā gadā (saskaņā ar 9.pielikuma formu);

21.5. valsts konsolidētais pašu kapitāla (neto aktīvu) izmaiņu pārskats saimnieciskajā gadā (saskaņā ar 10.pielikuma formu) un tā pielikumi:

21.5.1. ministriju un centrālo valsts iestāžu pašu kapitāla (neto aktīvu) izmaiņu pārskats saimnieciskajā gadā (saskaņā ar 10.pielikuma formu);

21.5.2. pašvaldību budžeta iestāžu pašu kapitāla (neto aktīvu) izmaiņu pārskats saimnieciskajā gadā (saskaņā ar 10.pielikuma formu);

21.5.3. valsts budžeta finanšu uzskaites pašu kapitāla (neto aktīvu) izmaiņu pārskats saimnieciskajā gadā (saskaņā ar 10.pielikuma formu);

21.6. pārskats par valsts konsolidēto parādu saimnieciskā gada 31.decembrī (11.pielikums) un tā pielikumi:

21.6.1. pārskats par valsts parādu saimnieciskajā gadā (saskaņā ar 12.pielikuma formu);

21.6.2. pārskats par pašvaldību parādu saimnieciskajā gadā (saskaņā ar 12.pielikuma formu).

22. Katrā pārskatā norāda:

22.1. institucionālā sektora iedalījumu – valsts vai pašvaldību sektors;

22.2. informāciju, vai pārskats ir kopsavilkums vai konsolidētais pārskats;

22.3. pārskata datumu vai attiecīgajai pārskata sastāvdaļai atbilstošu laikposmu;

22.4. lietoto valūtu – Latvijas Republikas naudas vienību vai ārvalstu valūtas vienības;

22.5. norādīto skaitļu precizitātes pakāpi – datus norāda apaļās summās bez decimāldaļām.

23. Ziņojumā, izvērtējot notikumu būtiskumu, norāda:

23.1. galvenos notikumus, kas ietekmējuši valsts un pašvaldību budžetus saimnieciskajā gadā;

23.2. pārmaiņas valsts un pašvaldību budžetos un to ietekmi uz finanšu rezultātiem;

23.3. paredzamos notikumus, kas varētu ietekmēt valsts un pašvaldību budžetus nākotnē.

24. Lai pārskata lietotāji vieglāk izprastu pārskatu veidlapās ietverto informāciju, pārskatam pievieno šādus pārskata skaidrojumus:

24.1. skaidrojums pārskatam par konsolidētā kopbudžeta izpildi;

24.2. skaidrojums par valsts konsolidētā budžeta izpildi;

24.3. skaidrojums par valsts pamatbudžeta un speciālā budžeta izpildi;

24.4. skaidrojums par pašvaldību konsolidētā budžeta izpildi;

24.5. skaidrojums valsts konsolidētajai grāmatvedības bilancei;

24.6. skaidrojums ministriju un centrālo valsts iestāžu grāmatvedības bilanču kopsavilkumam;

24.7. skaidrojums pašvaldību budžeta iestāžu grāmatvedības bilanču kopsavilkumam;

24.8. skaidrojums pārskatam par valsts konsolidēto parādu;

24.9. skaidrojums valsts budžeta finanšu uzskaites bilancei;

24.10. skaidrojums valsts budžeta finanšu uzskaites finansiālās darbības pārskatam;

24.11. skaidrojums valsts budžeta finanšu uzskaites naudas plūsmas pārskatam;

24.12. skaidrojums valsts budžeta finanšu uzskaites pašu kapitāla (neto aktīvu) izmaiņu pārskatam;

24.13. skaidrojums valsts konsolidētajam finansiālās darbības pārskatam;

24.14. skaidrojums ministriju un centrālo valsts iestāžu finansiālās darbības pārskatam;

24.15. skaidrojums pašvaldību budžeta iestāžu finansiālās darbības pārskatam;

24.16. skaidrojums valsts konsolidētajam naudas plūsmas pārskatam;

24.17. skaidrojums ministriju un centrālo valsts iestāžu naudas plūsmas pārskatam;

24.18. skaidrojums pašvaldību budžeta iestāžu naudas plūsmas pārskatam;

24.19. skaidrojums valsts konsolidētajam pašu kapitāla (neto aktīvu) izmaiņu pārskatam;

24.20. skaidrojums ministriju un centrālo valsts iestāžu pašu kapitāla (neto aktīvu) izmaiņu pārskatam;

24.21. skaidrojums pašvaldību budžeta iestāžu pašu kapitāla (neto aktīvu) izmaiņu pārskatam.

25. Lai sniegtu pārskata lietotājiem informāciju par nodokļu parādiem, pārskatam pievieno šādu informāciju:

25.1. informāciju par nodokļu parādu struktūras izmaiņām pārskata gadā, norādot kopējo parādu summu pārskata perioda beigās un pārskata perioda sākumā, tai skaitā piedzenamos aktuālos parādus un termiņu pagarinājumus pa nodokļu veidiem (tūkstošos latu);

25.2. informāciju par nodokļu parādu struktūru pārskata gada 31.decembrī, norādot parāda summu un īpatsvaru pret kopējo parādu summu sadalījumā pa budžetiem – valsts pamatbudžetam, pašvaldību budžetiem, sociālās apdrošināšanas iemaksām – atbilstoši Valsts ieņēmumu dienesta izstrādātajai nodokļu klasificēšanas sistēmai (tūkstošos latu);

25.3. informāciju par simts lielākajiem parādniekiem budžetā pārskata gada 31.decembrī, norādot nodokļa maksātāja nosaukumu un aktuālo parādu kopsummas (tūkstošos latu);

25.4. kopsavilkumu par budžeta maksājumu parādiem saimnieciskā gada 31.decembrī, norādot kopējo parāda summu, tai skaitā pamatparādu un nokavējuma naudu (tūkstošos latu);

25.5. valsts budžeta maksājumu kopējo parādu, t.sk., reāli piedzenamo parādu, pa maksājumu veidiem saimnieciskā gada 31.decembrī salīdzinājumā ar iepriekšējā saimnieciskā gada 31.decembri (tūkstošos latu);

25.6. kopsavilkumu par nodokļu pārmaksu un atmaksu summām saimnieciskā gada 31.decembrī un iepriekšējā saimnieciskā gada 31.decembrī pa nodokļu veidiem (tūkstošos latu);

25.7. informāciju par likvidēto nodokļu maksātāju – juridisko personu kopējo parādu summām, kas nav dzēstas, saimnieciskā gada 31.decembrī un iepriekšējā saimnieciskā gada 31.decembrī (tūkstošos latu);

25.8. kā arī skaidrojumu informācijai par nodokļu parādiem, nodokļu pārmaksām un nedzēsto nodokļu parādu kopsummām (tūkstošos latu).

**III. Finanšu pārskatu sagatavošana**

26. Šo noteikumu 21.1.apakšpunktā minētā pārskata un to pielikumu:

26.1 ailē „Saimnieciskā gada plāns/ apstiprināts” norāda sākotnējo plānu:

26.1.1. valsts pamatbudžetam un speciālajam budžetam – likumā par valsts budžetu saimnieciskajam gadam noteikto rādītāju apmēru;

26.1.2. pašvaldību budžetam – saskaņā ar saistošajiem noteikumiem pašvaldību budžetos sākotnēji apstiprinātos rādītāju apmērus;

26.2. ailē „Saimnieciskā gada plāns/ ar izmaiņām” norāda saimnieciskā gada beigās aktuālo (precizēto) plānu:

26.2.1. valsts pamatbudžetam un speciālajam budžetam – likumā par valsts budžetu kārtējam gadam noteikto apropriācijas summu, ņemot vērā ar Ministru kabineta un finanšu ministra rīkojumiem un likumā par valsts budžetu saimnieciskajam gadam veiktās izmaiņas;

26.2.2. pašvaldību budžetam – norāda saimnieciskā gada beigās precizēto plānu;

26.3. ailē „Naudas plūsma” norāda atbilstošo rādītāju grāmatvedības uzskaites datus saskaņā ar naudas plūsmas principu;

26.4. ailē „Izpilde pēc uzkrāšanas principa” norāda atbilstošo rādītāju grāmatvedības uzskaites datus saskaņā ar uzkrāšanas principu;

26.5. ailē „saimnieciskajā gadā” norāda atbilstošo rādītāju datus saimnieciskajā gadā;

26.6. ailē „iepriekšējā saimnieciskajā gadā” norāda atbilstošo rādītāju datus iepriekšējā saimnieciskajā gadā.

27. Šo noteikumu 21.1.3., 21.1.4., 21.1.5., 21.1.6., 21.1.7., 21.1.8., 21.1.9., 21.1.10., 21.1.11., 21.1.12., 21.1.13., 21.1.14., 21.1.15., 21.1.16., 21.1.17., 21.1.18., 21.1.19.apakšpunktā minēto pārskata pielikumu ailē "Rādītāji" norāda budžetu ieņēmumu, izdevumu vai finansēšanas klasifikācijas koda, grupas vai apakšgrupas nosaukumu atbilstoši normatīvajos aktos budžeta jomā noteiktajām klasifikācijām.

28. Šo noteikumu 21.1.3., 21.1.4., 21.1.5., 21.1.6., 21.1.7., 21.1.8., 21.1.9., 21.1.10., 21.1.11., 21.1.12., 21.1.13., 21.1.14., 21.1.15., 21.1.16., 21.1.17., 21.1.18., 21.1.19.apakšpunktā minēto pārskata pielikumu ailē „Klasifikācijas kods” norāda budžetu izdevumu vai finansēšanas klasifikācijas kodu atbilstoši normatīvajos aktos budžeta jomā noteiktajām klasifikācijām.

29. Šo noteikumu 21.1.3., 21.1.4., 21.1.6., 21.1.9., 21.1.10., 21.1.13., 21.1.14, 21.1.15.apakšpunktā minēto pārskata pielikumu:

29.1. ailē "Klasifikācijas kods" norāda ministrijas vai centrālās valsts iestādes kodu saskaņā ar likumā par valsts budžetu kārtējam gadam piešķirto ministrijas vai centrālās valsts iestādes kodu;

29.2. ailē „Rādītāji” ministrijas vai centrālās valsts iestādes koda nosaukumu saskaņā ar likumā par valsts budžetu kārtējam gadam piešķirto ministrijas vai centrālās valsts iestādes kodu.

30. Šo noteikumu 21.1.5., 21.1.6., 21.1.7., 21.1.8., 21.1.9., 21.1.10., 21.1.11., 21.1.12., 21.1.13., 21.1.14., 21.1.15. apakšpunktā minēto pārskata pielikumu ailē "Apstiprināts tāmē gadam" norāda attiecīgā valsts budžeta veida saimnieciskā gada tāmes datus.

31. Šo noteikumu 21.2. un 21.5. apakšpunktā minētā pārskata un to pielikumu:

31.1. ailē „Rādītāji” norāda atbilstošā rādītāja nosaukumu saskaņā ar normatīvajos aktos par grāmatvedības uzskaiti un pārskatiem noteikto;

31.2. ailē „Pārskata perioda beigās” norāda atbilstošo rādītāju atlikumus saimnieciskā gada beigās atbilstoši grāmatvedības uzskaites datiem;

31.3. ailē „Pārskata perioda sākumā” norāda grāmatvedības uzskaites datus atbilstoši iepriekšējā saimnieciskā gada pārskata ailē "Pārskata perioda beigās" norādītajiem datiem.

32. Šo noteikumu 21.3. un 21.4.apakšpunktā minētā pārskata un to pielikumu:

32.1. ailē „Kods” norāda rindas kodu atbilstoši normatīvajos aktos par pārskatiem noteiktajiem rādītāju kodiem;

32.2. ailē „Rādītāji” norāda rādītāja nosaukumu atbilstoši normatīvajos aktos par pārskatiem noteiktajiem rādītāju nosaukumiem;

32.3. ailē „Pārskata periods” norāda atbilstošo rādītāju grāmatvedības uzskaites datus par saimniecisko gadu;

32.4. ailē „Iepriekšējais pārskata periods” norāda atbilstošo rādītāju grāmatvedības uzskaites datus par iepriekšējo saimniecisko gadu.

33. Šo noteikumu 21.6.apakšpunktā minētā pārskata un to pielikumu rindā:

33.1. „Valsts parāds" norāda valsts struktūru parādu, izņemot institucionālā sektora veidus S130130 „Valsts struktūru kontrolēti un finansēti komersanti” un S130140 „Vispārējās valdības sektora sarakstā pie valsts struktūrām ietvertās speciālās ekonomiskās zonas, ostu un brīvostu pārvaldes”;

33.2. „Pašvaldību parāds” norāda pašvaldību struktūru parādu, izņemot institucionālā sektora veidus S130330 „Pašvaldību struktūru kontrolēti un finansēti komersanti” un S130340 „Vispārējās valdības sektora sarakstā pie pašvaldību struktūrām ietvertās speciālās ekonomiskās zonas, ostu un brīvostu pārvaldes”.

34. Pārskatā par valsts konsolidētā kopbudžeta izpildi saimnieciskajā gadā (1.pielikums) norāda informāciju par valsts un pašvaldību konsolidēto kopbudžetu. Veicot konsolidāciju, izslēdz attiecīgos ieņēmumu, izdevumu un finansēšanas posteņus atbilstoši naudas plūsmai.

35. Pārskatā "Valsts konsolidētā budžeta izpilde saimnieciskajā gadā (ieskaitot ziedojumus un dāvinājumus, no valsts budžeta daļēji finansētu atvasinātu publisku personu un budžeta nefinansētu iestāžu budžeta izpildi)" (2.pielikums):

35.1. norāda informāciju par valsts konsolidētā budžeta izpildi, ieskaitot ziedojumus un dāvinājumus, no valsts budžeta daļēji finansētu atvasinātu publisku personu un budžeta nefinansētu iestāžu budžeta izpildi;

35.2. iekļauj rādītājus atbilstoši likumā par valsts budžetu kārtējam gadam noteiktajai struktūrai;

35.3. papildus 21.1.apakšpunktā minētajai informācijai sniedz šādus datus:

35.3.1. rindā "KA Kopējie ieņēmumi (PA + SA + ZA + AA)" norāda valsts pamatbudžeta, valsts speciālā budžeta, ziedojumu un dāvinājumu un no valsts budžeta daļēji finansētu atvasinātu publisku personu un budžeta nefinansētu iestāžu pamatdarbības neto ieņēmumu kopsummu;

35.3.2. rindā "PA Pamatbudžeta ieņēmumi (neto)" norāda valsts pamatbudžeta neto ieņēmumu kopsummu, no kuras atņemti transferta pārskaitījumi un korekcijas;

35.3.3. rindā "SA Speciālā budžeta ieņēmumi (neto)" norāda valsts speciālā budžeta ieņēmumus, no kuriem atņemti transferta pārskaitījumi un korekcijas;

35.3.4. rindā "ZA Ziedojumu un dāvinājumu ieņēmumi (neto)" norāda ziedojumu un dāvinājumu ieņēmumu kopsummu, no kuras atņemti transferta pārskaitījumi un korekcijas, aili "Saimnieciskā gada plāns" neaizpilda;

35.3.5. rindā “AA No valsts budžeta daļēji finansētu atvasinātu publisku personu un budžeta nefinansētu iestāžu pamatdarbības ieņēmumi (neto)” norāda no valsts budžeta daļēji finansētu atvasinātu publisku personu un budžeta nefinansētu iestāžu pamatdarbības ieņēmumus, no kuriem atņemti transferta pārskaitījumi un korekcijas, aili "Saimnieciskā gada plāns" neaizpilda;

35.3.6. rindā "KB Valsts budžeta izdevumi (KB1 + KB2 + KBn)" norāda valsts pamatbudžeta, valsts speciālā budžeta, ziedojumu un dāvinājumu, no valsts budžeta daļēji finansētu atvasinātu publisku personu un budžeta nefinansētu iestāžu pamatdarbības neto izdevumu kopsummu;

35.3.7. rindā "Valsts budžeta finansiālā bilance (KA – KB)" norāda valsts budžeta ieņēmumu pārsniegumu pār izdevumiem kā pozitīvu skaitli (+) vai izdevumu pārsniegumu pār ieņēmumiem kā negatīvu skaitli (–);

35.3.8. rindā "PB Valsts pamatbudžeta izdevumi (neto) (PB1+PBn)" norāda valsts pamatbudžeta izdevumu kopsummu, no kuras atņemti transferta pārskaitījumi un korekcijas;

35.3.9. rindā "Valsts pamatbudžeta finansiālā bilance (PA – PB)" norāda valsts pamatbudžeta ieņēmumu pārsniegumu pār izdevumiem kā pozitīvu skaitli (+) vai izdevumu pārsniegumu pār ieņēmumiem kā negatīvu skaitli (–);

35.3.10. rindā "SB Valsts speciālā budžeta izdevumi (neto) (SB1+SBn)" norāda valsts speciālā budžeta izdevumu kopsummu, no kuras atņemti transferta pārskaitījumi un korekcijas;

35.3.11. rindā "Valsts speciālā budžeta finansiālā bilance (SA – SB)" norāda valsts speciālā budžeta ieņēmumu pārsniegumu pār izdevumiem kā pozitīvu skaitli (+) vai izdevumu pārsniegumu pār ieņēmumiem kā negatīvu skaitli (–);

35.3.12. rindā "ZB Ziedojumu un dāvinājumu izdevumi" norāda saņemto ziedojumu un dāvinājumu izlietojumu, aili "Saimnieciskā gada plāns" neaizpilda;

35.3.13. rindā "Ziedojumu un dāvinājumu finansiālā bilance (ZA-ZB)" norāda ziedojumu un dāvinājumu ieņēmumu pārsniegumu pār izdevumiem kā pozitīvu skaitli vai izdevumu pārsniegumu pār ieņēmumiem kā negatīvu skaitli, aili "Saimnieciskā gada plāns" neaizpilda;

35.3.14. rindā “AB No valsts budžeta daļēji finansētu atvasinātu publisku personu un budžeta nefinansētu iestāžu pamatdarbības izdevumi (neto) (AB1+ABn)” norāda no valsts budžeta daļēji finansētu atvasinātu publisku personu un budžeta nefinansētu iestāžu pamatdarbības izdevumu kopsummu, no kuras atņemti transferta pārskaitījumi un korekcijas, aili "Saimnieciskā gada plāns" neaizpilda;

35.3.15. rindā “No valsts budžeta daļēji finansētu atvasinātu publisku personu un budžeta nefinansētu iestāžu pamatdarbības finansiālā bilance (AA-AB)” norāda no valsts budžeta daļēji finansētu atvasinātu publisku personu un budžeta nefinansētu iestāžu pamatdarbības ieņēmumu pārsniegumu pār izdevumiem kā pozitīvu skaitli (+) vai izdevumu pārsniegumu pār ieņēmumiem kā negatīvu skaitli (–), aili "Saimnieciskā gada plāns" neaizpilda;

35.3.16. sadaļas "Procentos no IKP" rindu "Valsts budžeta ieņēmumi", "Valsts budžeta izdevumi" un "Valsts budžeta finansiālā bilance" ailēs datus norāda procentos;

35.3.17. rindā "IKP milj. latu" norāda iekšzemes kopproduktu faktiskajās cenās miljonos latu.

36. Pārskatā "Valsts konsolidētā budžeta izpilde saimnieciskajā gadā" (3.pielikums):

36.1. norāda informāciju par valsts konsolidētā budžeta izpildi, neieskaitot ziedojumus un dāvinājumus, no valsts budžeta daļēji finansētu atvasinātu publisku personu un budžeta nefinansētu iestāžu budžeta izpildi;

36.2. iekļauj rādītājus atbilstoši likumā par valsts budžetu kārtējam gadam noteiktajai struktūrai;

36.3. sadaļas "Procentos no IKP" rindu "Valsts budžeta ieņēmumi", "Valsts budžeta izdevumi" un "Valsts budžeta finansiālā bilance" ailēs datus norāda procentos;

36.4. pārskata rindā "IKP milj. latu" norāda iekšzemes kopproduktu faktiskajās cenās miljonos latu.

37. Sagatavojot pārskatu atbilstoši 4.pielikumam, ievēro sekojošo:

37.1. pārskatā „Valsts pamatbudžeta un valsts speciālā budžeta kopsavilkums saimnieciskajā gadā”:

37.1.1. norāda informāciju atbilstoši likumā par valsts budžetu kārtējam gadam noteiktajai struktūrai par valsts pamatbudžeta un speciālā budžeta konsolidētajiem ieņēmumiem, izdevumiem un finansēšanu un kopsavilkumu pa ministriju un centrālo iestāžu ieņēmumiem, izdevumiem un finansēšanu šādā sadalījumā:

37.1.1.1. valsts pamatfunkciju īstenošanai;

37.1.1.2. ES politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai;

37.1.2. datus uzrāda ailē „Saimnieciskā gada plāns” un „Naudas plūsma” atbilstoši 26.1., 26.2. un 26.3.apakšpunktā noteiktajam;

37.2. pārskatā „Valsts budžeta ieņēmumi saimnieciskajā gadā”:

37.2.1. norāda informāciju atbilstoši likumā par valsts budžetu kārtējam un iepriekšējam saimnieciskajam gadam noteiktajai struktūrai par valsts pamatbudžeta ieņēmumiem, valsts pamatbudžetā iemaksājamām nodevām un citiem maksājumiem no valsts institūciju sniegtajiem pakalpojumiem un veiktajām darbībām un informāciju par valsts speciālā budžeta ieņēmumiem saimnieciskajā gadā;

37.2.2. datus uzrāda ailē „Saimnieciskā gada plāns” un „Naudas plūsma”;

37.3. pārskatā „Valsts pamatbudžeta ieņēmumi un izdevumi saimnieciskajā gadā”:

37.3.1. norāda konsolidētos valsts pamatbudžeta ieņēmumus, izdevumus un finansēšanu atbilstoši likumā par valsts budžetu kārtējam un iepriekšējam saimnieciskajam gadam noteiktajai struktūrai;

37.3.2. datus uzrāda ailē „Saimnieciskā gada plāns” un „Naudas plūsma” atbilstoši 26.1., 26.2. un 26.3.apakšpunktā noteiktajam;

37.4. pārskatā „Valsts pamatbudžeta ieņēmumi un izdevumi pa programmām un apakšprogrammām saimnieciskajā gadā” un „Valsts speciālā budžeta ieņēmumi un izdevumi pa programmām un apakšprogrammām saimnieciskajā gadā”:

37.4.1. norāda valsts pamatbudžeta un valsts speciālā budžeta ieņēmumus, izdevumus un finansēšanu pa programmām un apakšprogrammām atbilstoši likumā par valsts budžetu kārtējam un iepriekšējam saimnieciskajam gadam noteiktajai struktūrai;

37.4.2. ja likumā par valsts budžetu kārtējam gadam nav noteikta programma vai apakšprogramma, kas bija iekļauta likumā par valsts budžetu iepriekšējam gadam, pārskata gadā iekļauj salīdzinošo informāciju par šīs programmas vai apakšprogrammas izpildi iepriekšējā pārskata gadā atbilstoši likumā par valsts budžetu iepriekšējam gadam noteiktajai struktūrai;

37.4.3. sadaļas „Finansēšana” finansēšanas kategorijām datus nenorāda ailē „Izpilde pēc uzkrāšanas principa”;

37.4.4. datus uzrāda visās pielikumā noteiktajās ailēs atbilstoši 26., 27., 28., 29. un 30.punktā noteiktajam;

37.5. pārskatā „Valsts pamatbudžeta ieņēmumi un izdevumi atbilstoši ekonomiskajām kategorijām saimnieciskajā gadā” un „Valsts speciālā budžeta ieņēmumi un izdevumi atbilstoši ekonomiskajām kategorijām saimnieciskajā gadā”:

37.5.1. norāda informāciju par konsolidētajiem valsts pamatbudžeta un valsts speciālā budžeta ieņēmumiem, izdevumiem un finansēšanu atbilstoši normatīvajos aktos budžeta jomā noteiktajām ieņēmumu un izdevumu ekonomiskajām kategorijām (norāda visas koda zīmes atbilstoši normatīvajos aktos budžeta jomā noteiktajām klasifikācijām) un finansēšanas kategorijām (norāda piecās koda zīmēs atbilstoši normatīvajos aktos budžeta jomā noteiktajām klasifikācijām);

37.5.2. sadaļas „Finansēšana” finansēšanas kategorijām datus nenorāda ailē „Izpilde pēc uzkrāšanas principa;

37.5.3. datus uzrāda visās pielikumā noteiktajās ailēs atbilstoši 26., 27., 28. un 30.punktā noteiktajam;

37.6. pārskatā „Valsts pamatbudžeta izdevumi atbilstoši funkcionālajām kategorijām saimnieciskajā gadā” un „Valsts speciālā budžeta izdevumi atbilstoši funkcionālajām kategorijām saimnieciskajā gadā”:

37.6.1. norāda informāciju par konsolidētajiem valsts pamatbudžeta un valsts speciālā budžeta izdevumiem atbilstoši normatīvajos aktos budžeta jomā noteiktajām budžetu izdevumu funkcionālajām kategorijām (norāda divās koda zīmēs atbilstoši normatīvajos aktos budžeta jomā noteiktajām klasifikācijām);

37.6.2. datus uzrāda visās pielikumā noteiktajās ailēs atbilstoši 26., 27., 28. un 30.punktā noteiktajam;

37.7. pārskatā „Valsts budžeta iestāžu, no valsts budžeta daļēji finansētu atvasinātu publisku personu un budžeta nefinansētu iestāžu ziedojumu un dāvinājumu ieņēmumi un izdevumi saimnieciskajā gadā” un „No valsts budžeta daļēji finansētu atvasinātu publisku personu un budžeta nefinansētu iestāžu pamatdarbības ieņēmumi un izdevumi saimnieciskajā gadā” norāda datus par valsts budžeta iestāžu, no valsts budžeta daļēji finansētu atvasinātu publisku personu un budžeta nefinansētu iestāžu ziedojumiem un dāvinājumiem un no valsts budžeta daļēji finansētu atvasinātu publisku personu un budžeta nefinansētu iestāžu pamatdarbības ieņēmumiem un izdevumiem:

37.7.1. kopsavilkuma informāciju par:

37.7.1.1. ieņēmumiem atbilstoši normatīvajos aktos budžeta jomā noteiktajai klasifikācijai (uzrāda visās koda zīmēs),

37.7.1.2. izdevumiem atbilstoši normatīvajos aktos budžeta jomā noteiktajām funkcionālajām kategorijām (norāda divās koda zīmēs),

37.7.1.3. izdevumiem atbilstoši normatīvajos aktos budžeta jomā noteiktajām ekonomiskajām kategorijām (uzrāda visās koda zīmēs),

37.7.1.4. finansēšanu atbilstoši normatīvajos aktos budžeta jomā noteiktajai klasifikācijai (norāda piecās koda zīmēs);

37.7.2. norāda informāciju sadalījumā par katras ministrijas un centrālās valsts iestādes ieņēmumiem un izdevumiem atbilstoši normatīvajos aktos budžeta jomā noteiktajām ekonomiskajām kategorijām (divās zīmēs) un finansēšanu atbilstoši normatīvajos aktos budžeta jomā noteiktajai klasifikācijai (norāda piecās koda zīmēs).

37.7.3. sadaļas „Finansēšana” finansēšanas kategorijām datus nenorāda ailē „Izpilde pēc uzkrāšanas principa”;

37.7.4. datus uzrāda ailē „Apstiprināts tāmē gadam”, „Naudas plūsma” un „Izpilde pēc uzkrāšanas principa” atbilstoši 26.3., 26.4.apakšpunktā, 29. un 30.punktā noteiktajam;

37.8. pārskatā „Kopsavilkums par pašvaldību pamatbudžeta izpildi saimnieciskajā gadā”, „Kopsavilkums par pašvaldību speciālā budžeta izpildi saimnieciskajā gadā” un „Kopsavilkums par pašvaldību ziedojumu un dāvinājumu izpildi saimnieciskajā gadā”:

37.8.1. norāda par pašvaldību pamatbudžeta, speciālā budžeta un ziedojumu un dāvinājumu ieņēmumiem un izdevumiem:

37.8.1.1. ieņēmumiem atbilstoši normatīvajos aktos budžeta jomā noteiktajai klasifikācijai (uzrāda visās koda zīmēs),

37.8.1.2. izdevumiem atbilstoši normatīvajos aktos budžeta jomā noteiktajām funkcionālajām kategorijām (norāda divās koda zīmēs),

37.8.1.3. izdevumiem atbilstoši normatīvajos aktos budžeta jomā noteiktajām ekonomiskajām kategorijām (uzrāda visās koda zīmēs),

37.8.1.4. finansēšanu atbilstoši normatīvajos aktos budžeta jomā noteiktajai klasifikācijai (norāda piecās koda zīmēs);

37.8.2. sadaļas „Finansēšana” finansēšanas kategorijām datus nenorāda ailē „Izpilde pēc uzkrāšanas principa”;

37.8.3. datus uzrāda ailē „Saimnieciskā gada plāns”, „Naudas plūsma” un „Izpilde pēc uzkrāšanas principa” atbilstoši 26.1., 26.2., 26.3. un 26.4. apakšpunktā noteiktajam.

38. Pārskatā „Valsts budžeta ilgtermiņa saistību maksimāli pieļaujamais apjoms” (5.pielikums) norāda informāciju par valsts pamatbudžeta un speciālā budžeta ilgtermiņa saistību plānu un izpildi saimnieciskajam gadam un plānotajām saistībām nākotnē atbilstoši likumā par valsts budžetu kārtējam gadam noteiktajai struktūrai.

39. Pārskatā "Pašvaldību konsolidētā budžeta izpilde saimnieciskajā gadā (ieskaitot ziedojumus un dāvinājumus)" (6.pielikums):

39.1. norāda datus par pašvaldību pamatbudžeta, speciālā budžeta un ziedojumu un dāvinājumu budžeta izpildi, iekļaujot rādītājus atbilstoši likumā par valsts budžetu kārtējam gadam noteiktajai struktūrai;

39.2. veic konsolidāciju, izslēdzot savstarpējos darījumus starp pašvaldībām, kuri norādīti pārskatos pie atbilstošo ieņēmumu, izdevumu vai finansēšanas pozīcijām atbilstoši naudas plūsmai.

40. Pārskatā „Valsts konsolidētā grāmatvedības bilance saimnieciskā gada 31.decembrī”, „Ministriju un centrālo valsts iestāžu grāmatvedības bilanču kopsavilkums saimnieciskā gada 31.decembrī”, „Pašvaldību budžeta iestāžu grāmatvedības bilanču kopsavilkums saimnieciskā gada 31.decembrī” un „Valsts budžeta finanšu uzskaites bilance saimnieciskā gada 31.decembrī” (saskaņā ar 7.pielikuma formu):

40.1. pēc stāvokļa noteiktā datumā parāda bilances aktīvu, saistību un pašu kapitāla apmēru un zembilances aktīvu un saistību apmēru;

40.2. bilances aktīvā ir sadaļas "Ilgtermiņa ieguldījumi" un "Apgrozāmie līdzekļi", pasīvā – "Pašu kapitāls", "Uzkrājumi" un "Kreditori";

40.3. bilances aktīva kopsumma ir vienāda ar bilances pasīva kopsummu;

40.4. Valsts kases pārvaldnieks paraksta pārskatu „Valsts budžeta finanšu uzskaites bilance saimnieciskā gada 31.decembrī”.

41. Pārskatā „Valsts konsolidētais finansiālās darbības pārskats saimnieciskajā gadā”, „Ministriju un centrālo valsts iestāžu finansiālās darbības pārskats saimnieciskajā gadā”, „Pašvaldību budžeta iestāžu finansiālās darbības pārskats saimnieciskajā gadā” un „Valsts budžeta finanšu uzskaites finansiālās darbības pārskats saimnieciskajā gadā” (saskaņā ar 8.pielikuma formu) norāda datus atbilstoši 32.punktā minētajai informācijai.

42. Pārskatā „Valsts konsolidētais naudas plūsmas pārskats saimnieciskajā gadā”, „Ministriju un centrālo valsts iestāžu naudas plūsmas pārskats saimnieciskajā gadā”, „Pašvaldību budžeta iestāžu naudas plūsmas pārskats saimnieciskajā gadā” un „Valsts budžeta finanšu uzskaites naudas plūsmas pārskats saimnieciskajā gadā” (saskaņā ar 9.pielikuma formu) papildus 32.punktā minētajai informācijai norāda šādus datus:

42.1. rindās „A1.7. Aizdevumu atmaksa”, „A210. Aizdevumu izsniegšana”, „III. Naudas līdzekļu korekcija par piesaistītajiem līdzekļiem” „D.1. Ieņēmumi no piesaistītajiem līdzekļiem” un „D.2. Izdevumi no piesaistītajiem līdzekļiem” norāda tikai valsts budžeta finanšu uzskaites datus;

42.2. rindās „C1.2. Aizdevumu atmaksa” un „C2.2. Aizdevumu izsniegšana” norāda tikai ministriju, centrālo valsts iestāžu un pašvaldību grāmatvedības uzskaites datus.

43. „Valsts konsolidētajā pašu kapitāla (neto aktīvu) izmaiņu pārskatā saimnieciskajā gadā”, „Ministriju un centrālo valsts iestāžu pašu kapitāla (neto aktīvu) izmaiņu pārskatā saimnieciskajā gadā”, „Pašvaldību budžeta iestāžu pašu kapitāla (neto aktīvu) izmaiņu pārskatā saimnieciskajā gadā” un „Valsts budžeta finanšu uzskaites pašu kapitāla (neto aktīvu) izmaiņu pārskatā saimnieciskajā gadā” (saskaņā ar 10.pielikuma formu):

43.1. norāda atbilstoši normatīvajos aktos budžeta grāmatvedības jomā noteiktā kontu plāna kontu grupas „Pašu kapitāls” līmenim, detalizējot datus līdz atbilstošajam kontam;

43.2. papildus 31.punktā minētajai informācijai sniedz šādus datus:

43.2.1. ailē „Palielinājums (+)” norāda attiecīgā konta palielinājumu (kredīta apgrozījumu) pārskata perioda laikā;

43.2.2. ailē „Samazinājums (–)” norāda attiecīgā konta samazinājumu (debeta apgrozījumu) pārskata perioda laikā;

43.2.3. ailē „Pārvietošana starp kontu grupas „Pašu kapitāls” kontu līmeņiem (+, –)” norāda datu pārgrāmatošanu pārskata periodā starp kontu grupas „Pašu kapitāls” kontu līmeņiem;

43.2.4. ailē „Citas izmaiņas (+, –)” norāda konta izmaiņas, ja pārskata periodā notikusi iestāžu reorganizācija, padotības maiņa vai publisko aģentūru izveide vai likvidācija;

43.2.5. iepriekšējā gada budžeta izpildes rezultātā neveic korekcijas par atklātajām kļūdām, kas attiecas uz iepriekšējo gadu budžetu izpildes rezultātu.

44. Pārskatā par valsts konsolidēto parādu saimnieciskā gada 31.decembrī (11.pielikums):

44.1. norāda informāciju par konsolidēto valsts un pašvaldību budžetu parādu uzskaites vērtībā un nominālvērtībā, atsevišķi norādot iekšējo un ārējo parādu pārskata perioda beigās un pārskata perioda sākumā;

44.2. pārskata rindās papildus 33.punktā minētajai informācijai norāda šādus datus:

44.2.1. rindā "III. Kopā valsts un pašvaldību parāds (I + II)" norāda valsts un pašvaldību parāda kopsummu;

44.2.2. rindā „Konsolidācija 1” un „Konsolidācija n” norāda konsolidējamās summas starp valsts un pašvaldību sektoru pa parāda finanšu instrumentu kategorijām;

44.2.3. rindā "IV. Valsts konsolidētais parāds" norāda konsolidēto valsts un pašvaldību parādu;

44.3. sadaļā "Izziņa" norāda valsts parādu pēc nomināla un valsts konsolidēto parādu pēc nomināla.

45. Pārskatā par valsts parādu saimnieciskajā gadā (saskaņā ar 12.pielikuma formu) norāda datus par valsts budžeta parādu atbilstoši 33.1.punktā noteiktajam:

45.1. pa šādiem rādītājiem:

45.1.1. parāda finanšu instrumentu kategorijās saskaņā ar normatīvajos aktos par parāda klasifikāciju noteikto;

45.1.2. īstermiņa un ilgtermiņa parāds (atbilstoši atlikušajam termiņam);

45.1.3. aizņēmumi no iekšzemes un ārvalstu institucionālajiem sektoriem;

45.1.4. valsts iekšējā un ārējā parāda vērtspapīri;

45.2. šādā sadalījumā:

45.2.1. pārskata perioda sākumā un pārskata perioda beigās;

45.2.2. pārskata periodā izmaksāts, atmaksāts, valūtas kursa svārstības un citas izmaiņas.

46. Pārskatā par pašvaldību parādu saimnieciskajā gadā (saskaņā ar 12.pielikuma formu) norāda datus par pašvaldību budžetu parādu atbilstoši 33.2.apakšpunktā noteiktajam:

46.1. pa šādiem rādītājiem:

46.1.1. parāda finanšu instrumentu kategorijās saskaņā ar normatīvajos aktos par parāda klasifikāciju noteikto;

46.1.2. īstermiņa un ilgtermiņa parāds (atbilstoši atlikušajam termiņam);

46.1.3. aizņēmumi no iekšzemes un ārvalstu institucionālajiem sektoriem;

46.2. šādā sadalījumā:

46.2.1. pārskata perioda sākumā un pārskata perioda beigās;

46.2.2. pārskata periodā izmaksāts, atmaksāts, valūtas kursa svārstības un citas izmaiņas;

46.3. nenorāda informāciju rindās „Emitētie parāda vērtspapīri”, „Valsts iekšējā parāda vērtspapīri” un „Valsts ārējā parāda vērtspapīri”.

**IV. Finanšu pārskatu skaidrojumu sagatavošana**

47. Finanšu pārskatu skaidrojumos detalizēti paskaidro atsevišķus bilances, ieņēmumu un izdevumu, kā arī zembilances posteņus.

48. Visi pārskatu pielikumi ir saistīti ar attiecīgiem bilances vai zembilances posteņiem (turpmāk – bilances posteņi).

49. Bilances skaidrojumu sagatavo, izmantojot šādu struktūru:

49.1. Vispārējie principi:

49.1.1. Bilances sagatavošanas pamatnostādnes;

49.1.2. Aplēšu izmantošana;

49.1.3. Ārvalstu valūtu pārvērtēšana.

49.2. Uzskaite un novērtēšana:

49.2.1. Bilances postenis 1;

49.2.2. Bilances postenis n.

49.3. Paskaidrojumi bilances posteņiem:

49.3.1. Aktīvs:

49.3.1.1. Bilances postenis 1;

49.3.1.2. Bilances postenis n.

49.3.2. Pasīvs:

49.3.2.1. Bilances postenis 1;

49.3.2.2. Bilances postenis n.

49.3.3. Zembilance:

49.3.3.1. Bilances postenis 1;

49.3.3.2. Bilances postenis n.

50. Bilancē pie attiecīgā bilances posteņa norāda, kurā no pielikumiem vai skaidrojumiem detalizētāk skaidro bilances posteni. Bilances skaidrojumā informāciju par bilances posteņu skaitliskajām vērtībām uzrāda saskaņā ar šādu formu:

|  |  |  |  |  |  |
| --- | --- | --- | --- | --- | --- |
| Rādītāji | Piezīmes Nr. | Pārskata perioda beigās | Pārskata perioda sākumā | Izmaiņas  (+;-) | Procentuālās izmaiņas (2/1\*100) |
| A | B | 1 | 2 | 3 | 4 |
| **1. Kontu grupas 3.līmenis 1** |  |  |  |  |  |
| Bilances postenis 1  Bilances postenis n |  |  |  |  |  |
| **2. Kontu grupas 3.līmenis n** |  |  |  |  |  |
| Bilances postenis 1  Bilances postenis n |  |  |  |  |  |

51. Pielikumā un skaidrojumā norādītā kopsumma sakrīt ar attiecīgajā bilances postenī norādīto summu.

52. Finansiālās darbības pārskata skaidrojumu sagatavo, izmantojot šādu struktūru:

52.1. Ieņēmumi no pamatdarbības:

52.1.1. Postenis 1;

52.1.2. Postenis n.

52.2. Izdevumi no pamatdarbības:

52.2.1. Postenis 1;

52.2.2. Postenis n.

52.3. Pamatdarbības pārsniegums vai deficīts;

52.4. Finanšu ieņēmumi/izdevumi;

52.5. Ārkārtas ieņēmumi/izdevumi;

52.6. Rezultāta korekcija starp budžeta veidiem;

52.7. Cits pārsniegums vai deficīts;

52.8. Perioda neto pārsniegums vai deficīts.

53. Naudas plūsmas pārskata skaidrojumu sagatavo, izmantojot šādu struktūru:

53.1. Ieņēmumi kopā;

53.2. Izdevumi kopā;

53.3. Naudas līdzekļu plūsma no pamatdarbības:

53.3.1. Ieņēmumi no pamatdarbības:

53.3.1.1. Postenis 1;

53.3.1.2. Postenis n.

53.3.2. Izdevumi no pamatdarbības:

53.3.2.1. Postenis 1;

53.3.2.2. Postenis n.

53.4. Naudas līdzekļu plūsma no ieguldījumu darbības:

53.4.1. Ieņēmumi no ieguldījumu darbības:

53.4.1.1. Postenis 1;

53.4.1.2. Postenis n.

53.4.2. Izdevumi no ieguldījumu darbības:

53.4.2.1. Postenis 1;

53.4.2.2. Postenis n.

53.5. Naudas līdzekļu plūsma no finansēšanas darbības:

53.5.1. Ieņēmumi no finansēšanas darbības:

53.5.1.1. Postenis 1;

53.5.1.2. Postenis n.

53.5.2. Izdevumi no finansēšanas darbības:

53.5.2.1. Postenis 1;

53.5.2.2. Postenis n.

53.6. Naudas līdzekļu plūsma kopā;

53.7. Naudas plūsma kopā;

53.8. Naudas līdzekļu un noguldījumu izmaiņas pārskata periodā.

54. Finansiālās darbības un naudas plūsmas pārskata skaidrojumu par posteņu skaitliskajām vērtībām uzrāda saskaņā ar šādu formu:

|  |  |  |  |  |  |
| --- | --- | --- | --- | --- | --- |
| Piezīmes Nr. | Rādītājs | Pārskata periods | Iepriekšējais pārskata periods | Izmaiņas (+,-) (2.-1.) | Procentuālās izmaiņas (2./1.\*100%) |
| A | B | 1 | 2 | 3 | 4 |
| xxxx | /*apraksts/* |  |  |  |  |
| xxxx | */apraksts/* |  |  |  |  |

**V. Saimnieciskā gada pārskata papildu informācijas sagatavošana un publiskošana**

55. Valsts kase papildus saimnieciskā gada pārskatam sagatavo papildu informāciju par budžeta izpildes un finanšu pārskatu konsolidāciju.

56. Valsts kase saimnieciskā gada pārskatu un papildu informāciju saimnieciskajam gada pārskatam publicē Valsts kases interneta mājas lapā: [www.kase.gov.lv](http://www.kase.gov.lv) desmit darba dienu laikā pēc saimnieciskā gada pārskata par valsts budžeta izpildi un par pašvaldību budžetiem izskatīšanas Ministru kabinetā.

**VI. Noslēguma jautājumi**

57. Šo noteikumu 21.3., 21.3.3, 21.4., 21.4.3., 21.5., 21.5.3. apakšpunktā minētos pārskatus un 24.10., 24.11., 24.12., 24.13., 24.14., 24.15., 24.16., 24.17., 24.18., 24.19., 24.20., 24.21. apakšpunktā minētos skaidrojumus pirmo reizi sagatavo par 2012.gadu.

Ministru prezidents V.Dombrovksis

Finanšu ministrs A.Vilks

23.04.2012 13:01

5102

Šuksta

67094210, Irena.Suksta@kase.gov.lv